Tlingit oda Lingít is de Sproch des Tlingit-Voiks aas Sidostalaska und Westkanada. De Sproch wiad oigmoan zua Na-Dené-Sprochgruppn grechnet und is daduach mid den athapaskischn Sprochn vawandt. Tlingit wiad von ungefähr 800 Muadasprochlan gredd (hauptsächlich vo oidn Sprechan) und is vom Aassterm bedroht. In Sidalaska vasuacht ma mid speziejn Programma de Sproch und Kultua wiedazuabelem und zua bewahrn.

Klassifikation
Vo vuin Forschan wiad Tlingit mid den Eyak und den athapaskischn Sprochn zu den sognanntn Na-Dené-Sprochn zammgfasst. Olladings foamulian de Spezialistn Krauss und Golla (1981) eher voasichtig:
Wei des Haida heid oigmoan nimma zum Na-Dené grechnet wiad, ergibt se foignde Klassifikation, wobei olladings aa ned völlig aasgschlossn is, dass des Tlingit a isoliate Sproch is.

Na-Dené-Sprachen
Tlingit
Eyak-Athapaskisch
Eyak
Athapaskisch

Gschicht
Iwa de Gschicht vo Tlingit is ned vui bekannt, besundas weis koane schriftlichn Aafzeichnunga vor dem easchtn Kontakt mid Europäern ca. 1790 gibt und se aa dnoch bis ins frihe 20. Joarhundad nua kuaz und unregelmäßig san.
De Spoch scheint se vom Ketchikan–Saxman-Gebiat noadwärts in de Chilkatregion vabroadt zua hom, wei vui konservative Merkmoie noch Noadn hi schrittweis reduziat woan san.

Dialekte

Tlingit wiad in 4 Hauptdialekte, de im Wesentlichn gegnseitig vaständlich san, untateilt. D nördliche Dialekt wiad hauptsächlich in d Region Sidn dea Lituya-Bucht bis zum Frederick Sound gredd. Vom Sidn des Frederick Sound bis zua Grenz zwischn Alaska und Kanada wiad dea sidliche Dialekt gredd, dvo aasgnumma is Annette Island, de Reservation deaTsimshian, und des sidliche End dea Prince-of-Wales-Insl, dem Land dea Kaigani Haida. Oan weidan Dialekt, dem Inland Tlingit, begegnet ma in Kanada um den Atlin Lake, sowia den Teslin Lake. Tongass (Taanta K̲wáan) Tlingit a weidara findt se im Bereich Saxman in dea nähe vo Ketchikan. Vamuatlich handelt es se bei dem um a Relikt oana Zwischnsproch zwischn Tlingit und Tsimshian.
Tlingit (Sproch)